El Llagostera necessita escampar els dubtes | Diari Català
Portada Noticies Esports El Llagostera necessita escampar els dubtes amb una victòria a casa
El Llagostera necessita escampar els dubtes amb una victòria a casa
Els jugadors del Llagostera han preparat durant la setmana el partit contra la Ponferradina / @UELlagostera
El Llagostera necessita escampar els dubtes que deixa una mala setmana confirmant la seva solidesa a casa davant d’un rival propici
Aquest dissabte, a les 18:00, el Llagostera torna a l’estadi Palamós-Costa Brava amb la intenció d’oblidar la dura derrota de la setmana passada a Alcorcón davant d’una Ponferradina que, tot i arribar en bon moment, només suma un punt de 15 possibles fora de casa. Una victòria trauria als blaugranes del descens, mentre que el seu adversari busca tres punts que l’apropin al play-off d’ascens.
No li funcionen les coses al club llagosterenc quan els seus jugadors es vesteixen de visitants, i és que només hi ha un conjunt amb pitjors resultats a domicili a la Lliga Adelante, el Bilbao Athletic. El filial basc no ha estat encara capaç de puntuar fora de San Mamés però al gironins no els hi van molt millor les coses i el seu botí és de només un punt. El Llagostera necessita escampar els dubtes després que la situació es veiés agreujada la passada jornada a Alcorcón, quan l’equip va patir una derrota contundent (6-1) i que, sobretot, va deixar mala imatge, ja que els jugadors es van veure superats durant els 90 minuts i no van mostrar cap símptoma de reacció. No obstant, aquests fets contrasten amb el rendiment dels homes d’Oriol Alsina al Nou estadi, on han caigut rivals de la talla de l’Alavés, l’Elche o el Valladolid. Quan es disposen com a locals, les prestacions dels blaugranes milloren a les dues àrees, i al bon joc i la solidesa defensiva se li suma un notable encert de cara al gol. Així, els de la Costa Brava intentaran aconseguir una victòria que els reforci anímicament i permeti a l’equip abandonar les posicions de descens, a les quals va caure per enèsima vegada aquesta temporada després de la desfeta a Madrid. Es preveuen bastants canvis a l’onze per part del tècnic d’Arenys de Mar, que en qualsevol cas no veurà minvat el potencial ofensiu de la seva formació, ja que el gol es reparteix entre diversos davanters que es troben en un bon moment de forma.
Tot i arribar al xoc en una dinàmica positiva (tres setmanes sense perdre), la Ponferradina sembla un adversari propici per recuperar sensacions, ja que tot i ser l’equip més en forma de la competició quan juga a camp propi, la Deportiva és, com el Llagostera, un dels pitjors conjunts de la Lliga als desplaçaments a fora. Després de quatre partits consecutius perdent a domicili, els homes de José Manuel Díaz van ser capaços d’esgarrapar un empat a la seva visita a Huesca fa tot just dues jornades i buscaran una victòria que els apropi a les posicions d’ascens. Per al duel contra els gironins, el tècnic madrileny no podrà comptar amb els porters Dinu Moldovan i Alberto Domínguez, a més de Pablo Infante i Vulnett Basha per lesió.
TwitterFacebookGoogle+Pin It TAGSLlagosteraLliga AdelanteOriol AlsinaPonferradina Compartir
tweet Article anteriorCloenda de l’Any Patxot a Sant Feliu de GuíxolsArticle següentEl Nàstic vol trencar l’estadística a l’Arcángel Javier de Gea	NOTICIES RELACIONADESMés de l'autor
Tres detinguts després d’una persecució policial a Caldes de Malavella “Signaria fer un punt més que el quart per la cua per salvar-nos” “Estic orgullós dels meus jugadors perquè han competit fins al final” Setmana moguda a la Segona Divisió Palamós és un fortí El Nàstic mereix més però perd a Oviedo Publicitat al Diari Català